The Yakuza
<s>The Yakuza () je američko-japanski kriminalistički film snimljen 1974. godine u režiji Sydneya Pollacka.</s><s>Protagonist, čiji lik tumači Robert Mitchum, je Harry Kilmer, umirovljeni detektiv koga prijatelj (čiji lik tumači Brian Keith) pošalje u Japan kako bi mu pronašao nestalu kćerku.</s><s>Radnja prikazuje kako Kilmer, koji je u Japanu bio služio kao vojni policajac za vrijeme poratne okupacije, brzo shvati kako iza otmice stoje jakuze, te je prisiljen pomoć potražiti od Kena Tanake (čiji lik tumači Ken Takakura, bivšeg jakuze i nekadašnjeg neprijatelja.</s>

<s>Scenario za film su napisala braća Leonard i Paul Schrader, te su ga uspjeli prodati studiju Warner Bros. za tada rekordnu svotu od 325.000 dolara, a što je Paulu Schraderu, kome je to bio prvijenac, otvorilo vrata za dalju karijeru i učinilo jednom od scenarističkih zvijezda tzv. Novog Hollywooda.</s><s>Sama produkcija filma je bila problematična - originalno je film trebao režirati Robert Aldrich, a glavnu ulogu tumačiti Lee Marvin, ali je na kraju u projekt ušao Mitchum i svojim inzistiranjem sa seta otjerao Aldricha i doveo Pollacka.</s><s>Film je sniman na autentičnim lokacijama u Japanu, te se Pollack poslije žalio na probleme zbog nepoznavanja jezika i tamošnjih filmskih tehnika.</s><s>The Yakuza je nakon premijere dobio uglavnom mlake kritike, te je, usprkos niza uglednih imena ispred i iza kamere, postao jedan od opskurnijih naslova u njihovim filmografijama.</s>

<s>Uloge
 Robert Mitchum ...</s><s>Harry Kilmer
 Ken Takakura ...</s><s>Ken Tanaka
 Brian Keith ...</s><s>George Tanner
 Herb Edelman ...</s><s>Oliver Wheat
 Richard Jordan ...</s><s>Dusty
 Keiko Kishi ...</s><s>Eiko Tanaka
 Eiji Okada ...</s><s>Toshiro Tono
 James Shigeta ...</s><s>Goro Tanaka
 Kyosuke Machida ...</s><s>Jiro Kato
 Christina Kokubo ...</s><s>Hanako Tanaka
 Eiji Go ...</s><s>Spider (Shiro Tanaka, Gorov sin)
 Lee Chirillo ...</s><s>Louise
 M. Hisaka ...</s><s>Momak
 William Ross ...</s><s>Tannerov čuvar
 Akiyama ...</s><s>Tonov čuvar
 Harada ...</s><s>Gorov vratar</s>

<s>Izvori</s>

<s>Vanjske veze</s>

<s>Američki filmovi
Japanski filmovi
Kriminalistički filmovi
Trileri
Dramski filmovi
Gangsterski filmovi</s>

